Nüüd on meil täitsa uus rütm ja liikumine. Kirke sai lõpuks ometi lastesõime, et siis range päevaplaan ja metoodiline kasvatus. Ei mingit ahh, täna nii ja homme teisiti vabadust. Esialgu on koht järgmise  kevadeni aga küllap aasta pärast saame ka lasteaeda :) Laps kohaneb ilmselt kiiresti, vähemalt kasvataja oli positiivselt üllatunud. Ja täna tahtis ta vägisi koos teiste lastega magama jääda aga kasvatajad veel ei lasknud.  Üks teinegi muster on selgema suuna saanud, ka mina ei tee ainult juhuotsi, vaid hakkan pildistama kindla rütmiga nädalalehele. Kolmapäevast läheb lahti. Silme ees on veidi kirju aga rahulik siiski. Ma ise olen mõnusalt ootusärev ja värsket energiat täis. Näis, näis - mis saama hakkab...